钦定古今图书集成/理学汇编/学行典/第132卷 > 朱子全书 > 《答程允夫》
## 钦定古今图书集成/理学汇编/学行典/第132卷 > 朱子全书 > 《答程允夫》

谓“能持敬则欲自寡”，此语甚当。但纸尾之意，以为须
先有所见，方有下手用心处，则又未然。夫持敬用功
处，伊川言之详矣。只云但庄整齐肃，则心便一，一则
自无非僻之于。又云：“但动容貌，整思虑，则自然生敬。”
只此便是下手用功处，不待先有所见而后能也。须
是如此，方能穷理而有所见。惟其有所见，则可欲之
“几，了然在目，自然乐于从事，欲罢不能，而其敬日跻
矣。”伊川又言：“涵养须用敬，进学则在致知。”又言：“入道
莫如敬，未有致知而不在敬者。”考之圣贤之言，如此
类者亦众。是知圣门之学，别无要妙，彻头彻尾，只是
个敬字而已。又承苦于妄念，而有意于释氏之学，此
正是元不曾实下持敬工夫之故。若能“持敬以穷理。”
则天理自明，人欲自消。而彼之邪妄将不攻而自破
矣。